**«Հավասարները»** (անգլ.՝ Equals), 2015 թվականի ամերիկյան գիտաֆանտաստիկ հակաուտոպիական ֆիլմ։

Սյուժե
------

Մեծ պատերազմից հետո, որն ավերում է երկրի մակերևույթի 99%-ը, փրկվածները կառուցում են նոր «իդեալական» հասարակություն, որտեղ չկան պատերազմներ, բախումներ, հիվանդություններ և հույզեր։ Նրանք իրենց հասարակությունն անվանում են Կոլեկտիվ, իսկ իրենց` «հավասարներ»։ Միայն մեկ հիվանդություն դեռևս ազդում է մարդկանց վրա, այսպես կոչված՝ «ՍՕՍ» («SOS», անգլ.՝ Switched On Syndrome՝ սրված գիտակցության համախտանիշ)։ Համախտանիշի կրողներն սկսում են անընդհատ հույզեր զգալ, ինչը հաճախ հանգեցնում է ինքնասպանության։ Հասարակության մեջ նրանց վերաբերվում են հիվանդների պես և նույնիսկ վախենում են վարակվելուց։ «Լուրջ հիվանդներին» դնում էին մեկուսիչների («Անցք») մեջ, որտեղից ոչ ոք չէր վերադառնում։

Գլխավոր հերոսը՝ Սայլասը, որն իր մոտ հայտնաբերում է «SOS», ռոմանտիկ կապի մեջ էր իր գործընկերոջ՝ Նիա անունով մի աղջկա հետ, որը երկար ժամանակ բոլորից թաքցնում է իր հիվանդությունը։ Հասարակության միջից «SOS»-ով հիվանդները Սայլասին ծանոթացնում են այն մադկանց հետ, որոնք «SOS»-ը չեն համարում հիվանդություն։ Փորձելով հաղթահարել` Սայլասը թողնում է իր հեղինակավոր աշխատանքը և դառնում այգեպան, բայց Նիան գտնում է նրան, և նրանց հարաբերությունները շատ հեռու են գնում։ Մինչդեռ իշխանությունները «SOS»-ի դեմ պայքարի նոր արմատական միջոց են հորինում. «Էշբի ENI» պատվաստման ներդիրը մարդուն լիովին զրկում էր զգալու ունակությունից։ Տեղեկանալով այս մասին՝ սիրահարները որոշում են փախչել Թերակղզի՝ փրկվածների մեկ այլ անկլավ, որի մասին շատ քիչ բան էր հայտնի, այնտեղ քաղաքակրթության նշաններ չկային, այնտեղի բնակիչները ապրում էին բնության գրկում։

Նախատեսված փախուստի օրվանից երկու օր առաջ Նիային կանչում են պատվաստման բաժին, որտեղ պարզվում է, որ նա հղի է և անմիջապես մեկուսացվում է։ Ընկերներին հաջողվում է ազատել նրան Անցքից՝ մի այլ աղջկա փոխարեն, որը այդ ընթացքում էր ինքնասպան եղել։ Հուսահատ Սայլասը, ստանալով Նիայի մահվան մասին լուրը, դիմում է *ENI*-ին։ Գաղտնի միության անդամներից մեկը, անցնելով *ENI* բուժումը, մատնում է իր ընկերներին։ Պահապանները ձերբակալում են եռյակին և տանում *ENI*։ Սայլասը գնում է տուն, որտեղ նրան սպասում էր Նիան։ Հերոսները նստում են գնացք, որը գնում է Անկլավի սահմանը։ Սայլասը փորձում է հաղթահարել դեղամիջոցի ազդեցությունը և վերակենդանացնել իր զգացմունքները Նիայի նկատմամբ։

Դերերում
--------

| Դերակատար | Դեր |
| --- | --- |
| Նիկոլաս Հոլտ |  Սայլաս  Սայլաս  |
| Քրիստեն Ստյուարտ |  Նիա  Նիա  |
| Գայ Փիրս |  Ջոնաս  Ջոնաս  |
| Ջեկի Ուիվեր |  Բես  Բես  |
| Թոբի Հաս |  Ջորջ  Ջորջ  |
| Դևիդ Սելբ |  Լեոնարդ  Լեոնարդ  |
| Քեյթ Լին Շեիլ |  Քեյթ  Քեյթ  |
| Ռեբեկա Հեզվուդ |  Զոի  Զոի  |
| Թեո Յու |  Պիտեր  Պիտեր  |
| Ավրորա Պերին |  Իրիս  Իրիս  |
| Սկոտ Լոուրենս |  Մարկ  Մարկ  |
| Բել Պաուլի |  Ռեյչել  Ռեյչել  |
| Թոմ Ստոուսկ |  Դոմինիկ  Դոմինիկ  |
| Կայ Լենոսկ |  Մաքս  Մաքս  |
| Կլաուդիա Կիմ |  «Կոլեկտիվ» (ձայն)  «Կոլեկտիվ» (ձայն)  |

Ցուցադրություն
--------------

Համաշխարհային պրեմիերան տեղի է ունեցել Վենետիկի 72-րդ կինոփառատոնի ժամանակ՝ 2015 թվականի սեպտեմբերին։ Ֆիլմի պրեմիերան Հյուսիսային Ամերիկայում կայացել է նույն թվականին Տորոնտոյի միջազգային կինոփառատոնում։

Քննադատություն
--------------

Ֆիլմն արժանացել է կինոքննադատների մեծ մասի բացասական արձագանքին։ *Rotten Tomatoes* կայքում ֆիլմն ունի 32 % ցուցանիշ՝ 66 կարծիքների հիման վրա, միջինը՝ 10-ից 5 բալով։ *Metacritic* կաքում ֆիլմն ունի 100-ից 43 գնահատական՝ քննադատների 27 կարծիքների հիման վրա, ինչը համապատասխանում է «խառը կամ միջին կարծիք» կարգավիճակին։

Ծանոթագրություններ
------------------

1. 1 2
2. 1 2
3. 1 2
4. ↑
5. ↑  «Venice Film Festival: Lido Lineup Builds Awards Season Buzz – Full List». *Deadline*. Վերցված է 2015 թ․ հուլիսի 29-ին.
6. ↑  «Venice Fest Reveals Robust Lineup Featuring Hollywood Stars and International Auteurs». *Variety*. Վերցված է 2015 թ․ հուլիսի 29-ին.
7. ↑  TIFF.net | Equals Արխիվացված 2015-09-06 Wayback Machine
8. ↑  Erbland, Kate (2015 թ․ օգոստոսի 18). «Toronto International Film Festival Adds New Galas and Special Presentations, Including 'Mr. Right,' 'I Saw the Light,' 'Our Brand is Crisis' and 'Equals'». Indiewire. Վերցված է 2016 թ․ հունվարի 22-ին.
9. ↑  «Equals». Rotten Tomatoes. Վերցված է 2017 թ․ հունվարի 13-ին.
10. ↑  «Equals». Metacritic. Վերցված է 2017 թ․ հունվարի 13-ին.

Արտաքին հղումներ
----------------

* Պաշտոնական կայք
* «Հավասարները (ֆիլմ)»(անգլ.) ֆիլմը Internet Movie Database կայքում
* «Հավասարները (ֆիլմ)»(անգլ.) ֆիլմը *Box Office Mojo* կայքում
* Հավասարները (ֆիլմ)(անգլ.) ֆիլմը Rotten Tomatoes կայքում
* «Հավասարները (ֆիլմ)»(անգլ.) ֆիլմը Metacritic կայքում:

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |